cyanic-selkie/wikianc huggingface dataset:
Visible Multi-Object Spektrograph
De Visible Multi-Object Spektrograph (VIMOS) ass e Breetfeld Fotoapparat an e Spektrograph, deen um Very Large Telescope (VLT) vum European Southern Observatory am Chile installéiert ass. D'Instrument dat fir déif astronomesch Ënnersich benotzt gëtt, liwwert visuell Biller a Spektre vu bis zu 1.000 Galaxië gläichzäiteg.
D'Instrument ass eng Kooperatioun vu Frankräich an Italien a schafft am visuellen Deel vum Spektrum vun 360 bis 1000 Nanometer (nm).
Fernand Schammel
De Fernand Schammel, gebuer den 30. Mäerz 1923 an der Stad Lëtzebuerg an do gestuerwen de 17. Mee 1961, war e lëtzebuergesche Foussballspiller an Olympionik. ,
Visible Multi-Object Spektrograph
De VIMOS gouf fir d'éischt de 26. Februar 2002 ausprobéiert.
Fernand Schammel
Hien huet Lëtzebuerg op den Olympesche Summerspiller 1948 zu London vertrueden. ,
Tëscht dem 5. Mee 1946 am 6. November 1949 huet de Fernand Schammel 12-mol fir déi lëtzebuergesch Foussballnationalekipp gespillt an dobäi 4 Goler geschoss.
RGTR-Linn 601
D'RGTR-Linn 601 ass eng interregional Express-Buslinn, déi am Kader vum Régime général des transports routiers (RGTR) am Optrag vum Ministère fir Mobilitéit an ëffentlech Aarbechten op der Streck Lëtzebuerg - Rëmeleng - Ëtteng bedriwwe gëtt. Virum 17. Juli 2022 ass se als Linn 197 gefuer.
Entwécklung vun der Linn 197
D'RGTR-Linn 197 ass 2005 entstanen. Deemools gouf d'Linn 307 an zwee gedeelt. Se ass du vun der Stater Gare iwwer d'Autobunnen A4 an A13 bis bei Offaart Keel gefuer, fir vun do aus iwwer Keel, Téiteng a Rëmeleng op Ëtteng a Frankräich ze fueren.
Deen Trajet gouf iwwer d'Autobunnen A3 an A13 geännert, well dat méi séier geet. Si gëtt vun den Exploitanten Autocars Siedler-Thill an Autocars Émile Frisch assuréiert.
Wiertes fiert se am Hallefstonnentakt, mat zousätzleche Faarten an de Spëtzestonnen. Sonndes fiert se nëmmen all zwou Stonnen.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Kuckt och
Lëscht vun den RGTR-Buslinnen
Lamorménil
Lamorménil och Lamôrmenil oder Lamormenil ass eng Uertschaft an der belscher Provënz Lëtzebuerg.
Bis zu de belsche Gemengefusioune vun 1977 war Lamorménil eng Sektioun vun der fréierer Gemeng Dochamps.
Lamorménil läit um Westhank vun enger 540 Meter héijer Kopp, tëscht der Aisne am Norden an hiren zwou Niewebaachen der Lue am Süden an am Westen souwéi dem Ruisseau du Pont d'Ayneu am Osten.
Geschicht
Grad wéi déi fréier Gemeng Dochamps huet Lamormenil an der Feodalzäit zur Seigneurie vu Montaigu am Quartier Marche gehéiert.
Bekannt Persounen
De Guillaume Germai (1570-1648) a säi Brudder Henri (1576-1647) allen zwéi Jesuitepateren sinn zu Lamorménil op d'Welt komm. Eng Plack um Parvis vun der Kierch zu Dochamps erënnert un déi zwéi Bridder.
Spleen
Spleen, meescht als SpLeeN stiliséiert, ass eng lëtzebuergesch Popgrupp.
Lamorménil
Kuckeswäertes
D'Jousefskapell vun 1933 ass e Gebai am neo-romanesche Stil dat no der Traditioun vum Condroz a vun de belschen Ardennen aus Sandsteng a bloe Steng gebaut gouf. Vis-à-vis vun der Kapell steet e Weekräiz dat un déi zwéi Germai-Bridder erënnert.
Am Duerf gëtt et nach puer Häff aus dem 19. Joerhonnert déi mat Sandsteemollonge gebaut sinn an deelweis mat Schierbele gedeckt sinn. Zwéi Schieferträch erënneren un d'landwirtschaftlech Aktivitéit vum Duerf.
Spleen
Geschicht
Fir den zweeten Album Uncoated, deen am Joer 2005 erauskoum, sinn et e puer Ännerungen am Musekstil ginn an doduerch ware keng Gei a kee Keyboard méi derbäi. Bei de Membere war d'Céline Steciuk net méi derbäi an de Frank Drews huet de Bass iwwerholl (amplaz vun de Keyboards virdrun).
Am Joer 2006 huet d'Sängerin Isabelle Jakobs d'Grupp verlooss an als Ersatz ass d'Françoise Grethen derbäikomm. Och de Steve Carmentran ass duerch de Michel Feinen ersat ginn. Den drëtten Album Spleenatic koum am Januar 2008 op de Maart. Als Gaaschtmuseker sinn de Maxime Bender (Saxophon), d'Lisa Berg (Cello) an de Jerry Dahm (Keyboard) ze héieren. Vun dësem Album hunn et e puer Lidder op déi éischt Plazen vun de lëtzebuergesche Radiocharts gepackt.
Am Joer 2009 si se beim Rock um Knuedler opgetrueden. Si sinn och als Virgrupp vun de Simple Minds, dem Paolo Nutini a vu Silbermond opgetrueden.
L'équipier
Ëm wat geet et am Film?
D'Camille kéint zeréck an d'Bretagne op d'Insel Ouessant fir hiert Elterenhaus ze verkafen…
Spleen
Geschicht
2011 koum hire véierten Album The Murder of Lilly Stone eraus. E Video-Clip vum Lidd Shadows gouf den 31. Mäerz 2012 am CarréRotondes presentéiert.
NGC 4536
Den NGC 4536 ass eng Balkespiralgalaxis am Stärebild Virgo an ass ongeféier 55 Millioune Liichtjoer vun der Äerd ewech. Den NGC 4536 gouf de 24. Januar 1784 vum däitsch-britteschen Astronom Wilhelm Herschel entdeckt.
Rubus pedemontanus
D'Rubus pedemontanus ass eng Planzenaart aus der Gattung Rubus an der Famill vun de Rosaceae. ,
D'Verbreedungsgebitt vun der Aart läit a Westeuropa (Éisträich, d'Belsch, Lëtzebuerg, Holland, Groussbritannien, Frankräich, Däitschland, d'Schwäiz), an Nordeuropa (Dänemark, Schweden) an an Osteuropa (Tschechien, Polen, d'Ukrain).
Se gouf 1898 vum däitsche Biolog Hermann Pinkwart beschriwwen.
Gemeng Hiefenech
D' ass eng vun den lëtzebuergesche Gemengen. Se läit am Kanton Miersch. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zur Gemeng gehéieren nach follgend Häff a Lieu-diten:
Geographie
D'Gemeng Hiefenech huet eng Fläch vun 13,34 km² a läit am Kanton Miersch am Zentrum vum Land.
Geschicht
1935 koum Hiefenech an d'Gespréich duerch d'Entdeckung vum Graf vum Loschbur-Mann, dem eelste Lëtzebuerger, ënner de Fielse laanscht déi kleng Baach Lëschbur. D'Graf gouf vum Charles Weber entdeckt, deen zesumme mam Nicolas Thill a Marcel Heuertz am Mëllerdall no prehistoresche Spuere gesicht huet.
Awunner haut (2014)
An der Gemeng wunnen 1.229 Persounen (Stand: 29. Juli 2014), dovu 827 Lëtzebuerger (67,3 %) an 402 Auslänner (32,7 %). D'Portugisen hu mat 12,3 % vun der Gesamtbevëlkerung déi gréisst auslännesch Communautéit gestallt.
Wizards of Waverly Place
Wizards of Waverly Place ass eng US-amerikanesch Sitcom fir Kanner a jonk Jugendlecher vun der Walt Disney Company, déi tëscht Oktober 2007 a Januar 2012 fir d'éischt diffuséiert gouf. Op Däitsch heescht se Die Zauberer vom Waverly Place an op Franséisch Les Sorciers de Waverly Place.
Gemeng Hiefenech
Awunner haut (2014)
E bësse méi wéi d'Hallschent vun der Populatioun ass weiblech (616 Persounen, 50,1 %). Mat 934 Awunner war d'Uertschaft Hiefenech déi mat de meeschten Awunner an der Gemeng.
Wizards of Waverly Place
Si handelt vum Alex Russo (gespillt vun der Selena Gomez), enger Jugendlecher déi zu Manhattan wunnt an zesumme mat hire Bridder Justin a Max zu Zauberer ausgebilt gëtt.
Laanscht d'Grenz
Laanscht d'Grenz ass en Documentaire vum Lëtzebuerger Regisseur Paul Kieffer. En hat am Juli 1998 Première am Utopia.
Wizards of Waverly Place
D'Serie gouf 2010 mat engem Emmy an der Kategorie Outstanding Children's Program (Kannerprogramm) ausgezeechent.
Gemeng Hiefenech
Interkommunal Syndikater
D'Gemeng Hiefenech ass Member vu follgenden interkommunale Syndikater:
Laanscht d'Grenz
Ëm wat geet et am Film?
De Film begleet ee Mann, dee wärend dräi Wochen déi ronn 350 km laanscht d'Grenze vu Lëtzebuerg trëppelt, a wat en ënnerwee erlieft...
Produktioun
Samsa Film krut 1994 fir d'Entwécklung vum Documentaire e Subside vum Lëtzebuerger Filmfong an Héicht vun 800.000 Lëtzebuerger Frang. Donieft krut Samsa 1997 eng weider Millioun Frang als Avance op zousätzlech Recetten. 1998 huet de Filmfong e leschte Subside vu 400.000 Frang accordéiert, als "Aide à la distribution".
Gehaanskapell vu Waalsdref
D'Gehaanskapell vu Waalsdref ass eng kathoulesch Kapell déi zur Par Parc Our Saint-Nicolas, zum Dekanat Norden an zu der Gemeng Tandel gehéiert.
De Patréiner vun der Kierch ass den hellege Johannes, den Evangelist, deem säi Fest de 27. Dezember gefeiert gëtt.
Universitéitsobservatoire vu Jena
Am Optrag vum Herzog Karl August vu Sachsen-Weimar-Eisenach hat de Johann Wolfgang von Goethe en Observatoire am Stadgebitt vu Jena ariichte gelooss. Éischten Direkter war de Karl Dietrich von Münchow (1778–1836). Dat éischt Gebai vum Observatoire war en Ubau um Haus vum Friedrich Schiller. 1889 gouf en Neibau op engem Nopeschgrondstéck opgeriicht.
Gehaanskapell vu Waalsdref
D'Kapell steet am Duerfzentrum am Burewee zirka 30 m vun der Kräizung mam CR354.
Universitéitsobservatoire vu Jena
Zu den Direktere vum Observatoire hu bekannt Wëssenschaftler wéi den Ernst Abbe (1877 bis 1900), den Heinrich Vogt (1929 bis 1933) an den Heinrich Friedrich Siedentopf (1933 bis 1945), gehéiert.
Gehaanskapell vu Waalsdref
Se gouf den 2. Mäerz 2018 als nationaalt Monument klasséiert.
Universitéitsobservatoire vu Jena
Zanter 1962 bedreift d'Astrophysikalescht Institut eng Filial zu Großschwabhausen eng ronn 10 km westlech vu Jena. An engem Bësch op engem Héichplateau läit d'Observatiounsstatioun a bitt fir mëtteleuropäesch Verhältnesser relativ gutt Bedingunge fir d'optesch Astronomie, déi an der Stad duerch d'Liichtverschmotzung net méi gutt ass. Dat gréisst Teleskop ass e Spigelteleskop mat engem Haaptspigelduerchmiesser vun 90 cm, déi sech zu enger Schmidt-Kamera mat enger Apertur vu 60 cm ëmbaue léisst. Doru kënnen CCD-Kameraen, Glasfaser-Spektrometer a Photon-Counting-Kameraen ugeschloss ginn. Zanter 2006 ginn nees all Owend Observatioune gemaach.
Gehaanskapell vu Waalsdref
Zur fréierer Par Furen gehéieren ausser der Gehaanskapell och nach d'Parkierch vu Furen, d'Filialkierch vu Bëttel an d'Kapell vu Longsdref.
CFA-Frang
CFA-Frang ass den Numm vun zwou verschidde Wärungen an Afrika:
Déi zwéi Frangen hunn e feste Wiesselcours mam Euro: 100 CFA-Frang = 1 Franséische Frang = 0,152449 Euro; oder 1 Euro = 655,957 CFA-Frang.
Obwuel déi zwéi Frangen de selwechte Wäert hunn, sinn et am Prinzip separat Wärungen, an theoreetesch gëtt den zentralafrikaneschen CFA-Frang net a Länner benotzt, déi de westafrikaneschen CFA-Frang hunn, an ëmgedréint.
Remigiuskierch vun Nacher
D'Remigiuskierch vun Nacher ass eng kathoulesch Kierch déi zur Par Öewersauer Saint-Pirmin, zum Dekanat Norden an zu der Gemeng Géisdref gehéiert.
De Patréiner vun der Kierch ass den hellege Remigius, deem säi Fest den 1. Oktober gefeiert gëtt.
Se steet am Kierchewee nieft der Schoul, zirka 60 m vun der Kräizung mat dem CR331 an CR321B.
Geschicht
Bis de 7. Mee 2017 war d'Nacher Kierch d'Filialkierch vun der Par Dol, déi zum Parverband Öwersauer, Sankt Pirmin, zu der Pastoralregioun Norden an zum Dekanat Wolz gehéiert huet. Zur fréierer Par Dol huet ausser der Filialkierch vun Nacher och nach d'Parkierch vun Dol gehéiert.
D'Fënstere vun der Remigiuskierch sinn e Wierk vum lëtzebuerger Kënschtler Robert Emeringer vun Aasselbuer, a stellen d'Fester vum Kierchejoer duer.
Montagnac-Montpezat
Montagnac-Montpezat ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Prez
Prez ass eng franséisch Gemeng an den Ardennen an der Regioun Grand Est.
Wéi 2011 de Parc naturel régional des Ardennes entstanen ass, war Prez eng vun de Grënnungsgemengen.
Uhuru Kenyatta
Den Uhuru Kenyatta, gebuer de 26. Oktober 1961 zu Nairobi, ass e kenianesche Politiker. Hie war tëscht Mäerz 2013 a September 2022 Staatspresident vu sengem Land.
Hien ass de Jong vum Jomo Kenyatta, dem éischte President vum Kenia a Chef vun der Partei Kenianesch Afrikanesch National Unioun.
An den 2000er Jore war hien e puermol Minister.
Am Mäerz 2013 gouf hien zum President vu sengem Land gewielt, an am August 2017 erëmgewielt.
Am Oktober 2021 gouf hien am Zesumenkank mat der Publikatioun vun de Pandora Papers zitéiert.
Far from the Madding Crowd (Film 2015)
Far from the Madding Crowdl ass e brittesche Film vum Thomas Vinterberg aus dem Joer 2015 nom Roman mam selwechten Numm vum Thomas Hardy.
Ëm wat geet et am Film?
De Film spillt ëm 1860 an der Grofschaft Dorset an England. Dräi Männer, de veraarmte Bauer Gabriel Oaks, de Sergeant Francis Troy an de räiche William Boldwood hu sech an déi jonk Bathsheba Everdene verléift…
Praxidike (Mound)
De Mound Praxidike (oder Jupiter XXVII) ass ee vun de klenge baussenzege Mounde vum Planéit Jupiter.
Entdeckung
De Praxidike gouf den 23. November 2000 vun Astronome vun der Universitéit vun Hawaii entdeckt. Hie krut ufanks déi virleefeg Bezeechnung S/2000 J 7.
De Mound gouf no der Praxidike, enger Frëndin vum Zeus aus der griichescher Mythologie genannt.
Marcel Schwaller
De Marcel Schwaller, gebuer den 22. Februar 1940, ass e lëtzebuergesche Moler.
Praxidike (Mound)
Bunndaten
De Praxidike kreest a 625 Deeg a 7 Stonnen, op enger mëttlerer Distanz vun 21.147.000 km ëm de Jupiter. D'Bunn huet eng Exzentrizitéit vun 0,230. Mat enger Inklinatioun vun 149,0° géint de lokale Laplace-Plang ass d'Bunn retrograd, d. h. de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt de Praxidike zu der Ananke-Grupp gezielt, genannt nom Jupitermound Ananke.
Physikalesch Daten
De Praxidike huet en Duerchmiesser mat an der Moyenne 7 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut. De Praxidike huet eng ganz däischter Uewerfläch mat enger Albedo vun 0,04, d. h. nëmme 4 % vum agestraalte Sonneliicht gi reflektéiert. Déi visuell Magnitude ass 21,2m.
Isabelle Adjani
D'Isabelle Yasmine Adjani, gebuer de 27. Juni 1955 zu Paräis, ass eng franséisch Schauspillerin.
Obwouel d'Isabelle Adjani hir éischt Experienzen als Schauspillerin a Kinofilmer gemaach huet, gouf si fir am Ufank als Theaterschauspillerin bekannt. 1972 hat si an der Comédie-Française mat hiren Interpretatioune vun der Ondine am Jean Giraudoux sengem Stéck mam selwechten Numm, an der Agnès am Molière senger Ecole des femmes grousse Succès. Béid Stécker goufen duerno mat hir fir d'Televisioun adaptéiert. ,
Hir Filmcarrière huet 1970 mam Kannerfilm Le petit Bougnat vum Bernard Toublanc-Michel ugefaangen. Hiren Duerchbroch hat se am François Truffaut sengem L'histoire d'Adèle H. an der Roll vum Victor Hugo senger Duechter, wat hir eng Oscar-Nominéierung abruecht huet. Duerno koume Rollen ë. a. am Roman Polanski sengem Le locataire (1976), dem André Téchiné sengem Politthriller Barocco an am Werner Herzog senger Dracula-Verfilmung Nosferatu: Phantom der Nacht. An den 1980er Joren hat si virun allem Succès mat hiren Interpretatiounen am Claude Miller sengem Mortelle randonnée, dem Jean Becker sengem L'été meurtrier (César als bescht Haaptroll), an dann nees am Luc Besson sengem Subway (1985) an an der Roll vun der Camille Claudel am Film mam selwechten Titel, woufir s'en César an e Sëlwere Bier zu Berlin krut. Den Hollywood-Film Ishtar war dogéint e Flop, trotz sëllegen anere Staren.
An den 1990er Joren huet si a Filmer wéi Toxic Affair (1993), La reine Margot vum Patrice Chéreau (1994) an Diabolique (1996) vum Jeremiah S. Chechik (mat der Sharon Stone), der Neiverfilmung vum Henri-Georges Clouzot sengem Klassiker Les diaboliques matgespillt, huet sech an de Joren duerno dann awer méi ëm hir Famill gekëmmert.
2002 war si nees an der Laetitia Masson hirem La repentie (2002) ze gesinn, an duerno a méi klenge Rolle wéi am Monsieur Ibrahim et les fleurs du Coran (2003). E puer Tëleessfilmer koumen no, a vun 2008 un och nees Kinosfilmer, wéi dem Jacques Weber säi Figaro an dem Jean-Paul Lilienfeld säi La journée de la jupe, woufir se hire fënnefte César als bescht Schauspillerin krut, eppes, wat bis ewell soss nach kee fäerdegbruecht huet.
D'Isabelle Adjani huet och a puer Lidder opgeholl, dat bekanntst ass Pull Marine, geschriwwe vum Serge Gainsbourg, dat 1983 en Nummer-Eent-Hit a Frankräich war.
Fechten
Fechten ass an éischter Linn eng Kampfsportaart, déi sech aus ale Kampftechniken eraus entwéckelt huet.
Hautesdaags ass mat Fechte meeschtens Sportfechte gemengt, Gefecht gëtt mat Fleuret, Epée a (liichtem) Siewel, ob enger Zort niddereger Stee (zirka 14 m laang an 1,50–2 m breet), der Planche. Dës huet eng Mëttellinn, 2 Startlinnen (jee 2m ewech vun der Mëttellinn) an 2 Linnen (7 m vun der Mëtt ewech), déi déi hënnescht Begrenzung markéieren.
Boramy Tioulong
De Boramy Tioulong, gebuer den 23. Mäerz 1940 zu Kampong Cham a Kambodscha a gestuerwen den 22. Februar 2013 zu Paräis, war e franséische Filmregisseur, Dréibuchauteur a Schauspiller.
Maison-Roland
Maison-Roland ass eng franséisch Gemeng am Departement Somme an der Regioun Hauts-de-France.
Senada Ceman
Zanter dem Oktober 2014 spillt d'Ceman an der lëtzebuergescher Dammefoussballnationalekipp.
Mandy Charlet
D'Mandy Charlet, gebuer de 14. Juli 1986, ass eng lëtzebuergesch Foussballspillerin a Liichtathletin.
Als Foussballspillerin, huet si fir den F91 Diddeleng a fir d'Fola gespillt. Vun 2011 bis 2013 huet d'Charlet néngmol am Kader vun der lëtzebuergescher Dammefoussballnationalekipp gespillt.
Ausserhalb vum Sport schafft si als Polizistin.
Traité fir d'Grënnung vun der Europäescher Unioun
Den Traité fir d'Grënnung vun der Europäescher Unioun och Traité vu Roum genannt ass den Nofollger vum Traité fir d'Grënnung vun der Europäescher Wirtschaftsunioun, dee beim Traité vu Maastricht vum 7. Februar 1992 ofgeännert an ëmbenannt gouf.
De Vertrag gouf an der Zäit duerno zweemol geännert an zwar eng éischt Kéier mam Vertrag vun Amsterdam den 2. Oktober 1997 a fir d'zweet mam Vertrag vun Nice de 26. Februar 2001.
Messier 68
De Messier 68 (och als NGC 4590 bezeechent) ass e +9,67 mag helle Kugelstärekoup mat enger Wénkelausdehnung vun 11,0' am Stärebild Hydra. Hien ass wéinst senger schwaacher Hellegkeet a senger südlecher Positioun a Mëtteleuropa schwéier z'observéieren.
Mare Acidalium (Gradsecteur)
De 'Gradsecteur Mare-Acidalium gehéiert zu den 30 Gradsecteure vum Mars. Si goufe vum USGS festgeluecht. D'Nummer ass MC-4, de Gradsecteur ëmaasst e Gebitt vun 0° bis 60° westlecher Längt a vun 30° bis 65° südlecher Breet.
Numm
Den Numm staamt vun enger Bezeechnung vun enger Albedoformatioun am Beräich vu 45° N an 330° E um Mars. D'Géigend gouf no enger Quell oder engem Buer a Boetien, am antike Griicheland wou an der griichescher Mythologie no d'Venus mat hire Veréierinne gebuet hat, genannt a gouf 1958 vun der I.A.U. verginn.
Geologie
De Gradsecteur huet vill geologesch Formatioune wéi Erosiounsrillen a méiglech Küstelinne vun engem fréieren nërdlechen Ozean. Verschidde Beräicher si staark geschicht. E mécht och d'Grenz tëscht de südlechen Héichplateauen an den nërdlechen Déifflächen. Och dat bekannt "Marsgesiicht" (Cydonia Mensae) läit an dësem Gradsecteur. Weider fënnt een do d'Kasei Valles, e System vu Canyons. Wärend den ierdesche Grand Canyon 28 km grouss ass, ass deen hei um Mars 482 km grouss.
Gemeng Hollerech
D'Gemeng Hollerech war eng Gemeng um Gebitt vun der haiteger Gemeng Lëtzebuerg.
Hollerech war eng Zäit eng eegestänneg Gemeng, am Dall vun der Péitruss. 1905 war et déi zweetgréisst Gemeng am Land.
Duerch d'Gesetz vum 7. Abrëll 1914 krut d'Gemengesektioun Hollerech-Bouneweg den Titel Stad: ''La qualité de ville est attribuée à la section communale de Hollerich-Bonnevoie. La nouvelle ville portera le nom de Hollerich-Bonnevoie.'' Dat feierlech Iwwerreeche vum Stad-Titel war den 28. Juni 1914 am Gemengesall bei der Hollerecher Kierch ënner dem deemolege Buergermeeschter Pierre-Arthur Daubenfeld.
Den 1. Juni 1920 (Gesetz vum 26. Mäerz 1920) huet d'Gemeng Hollerech, zesumme mat de Gemengen Hamm a Rollengergronn mat der Stad Lëtzebuerg fusionéiert.
Lëscht vun den Haupt-Uergelen
Dëst ass eng net-komplett Lëscht vun Uergelen déi vum Georges Haupt gebaut goufen oder vu Fong op restauréiert goufen.
Conseil national de la justice
Den nationale Justizrot, offiziell Conseil national de la justice, gekierzt CNJ, ass en onofhängegt Organ zu Lëtzebuerg dat fir e gudde Fonctionnement vun der Justiz am Respekt vun hirer Onofhängegkeet suergt.
An der Folleg vun der Verfassungsrevisioun 2021-2023 gouf d'Basis vum nationale Justizrot am Artikel 107 verankert an den CNJ ass du mam Gesetz vum 23. Januar 2023 an d'Liewe geruff ginn. En ass zanter dem 1. Juli 2023 operationell.
Den CNJ ass provisoresch an der Cité judiciaire ënnerbruecht, bis en eege Büroe kritt.
Kompetenz
Den CNJ ass zoustänneg fir:
Attributiounen a Bezuch zu de Magistraten
Den CNJ këmmert sech ëm de Rekrutement, d'Formatioun, d'Nominatioun, d'Deontologie, d'Disziplin, d'Feelen, d'Congéen an d'Pensioun vun de Magistraten.
Ufroe vun de Bierger
Den CNJ ass d'Kontaktorgan wann e Bierger géint eng Onreegelméissegkeet an enger Geriichtsprozedur oder géint d'Verhale vun engem Magistrat reklaméiere wëll.
Alicia Vikander
D'Alicia Vikander, gebuer als Alicia Amanda Vikander den 3. Oktober 1988 zu Göteborg, ass eng schweedesch Schauspillerin.
Si ass besonnesch opgefall an hirer Roll als weibleche Roboter am Film Ex Machina (2015) vum Alex Garland.
Conseil national de la justice
Ufroe vun de Bierger
Den CNJ kann den Dossier zoumaache wann en net recevabel ass oder eng vu follgenden Aktiounen ausféieren:
Zesummesetzung
Den nationalen Justizrot besteet aus néng Memberen, déi all vum Groussherzog nominéiert ginn. Et sinn dat sechs Magistrate souwéi dräi Persounen, déi baussent der Magistratur schaffen. Dovunner ass een Affekot, an zwéin Membere vun der Zivilgesellschaft, déi op Grond vun hirer berufflecher Kompetenz vun der Chamber bestëmmt ginn. All Member muss déi lëtzebuergesch Nationalitéit hunn, iwwert déi zivil a politesch Rechter verfügen an déi néideg Éierenhaftegkeet hunn.
De Memberen hiert Mandat gëllt fir véier Joer a kann eng Kéier verlängert ginn.
Kommunikatioun
Virum 15. Februar vun all Joer muss den CNJ der Chamber en Aktivitéitsrapport presentéieren a publizéieren.
Krzysztof Kieślowski
De Krzysztof Kieślowski, gebuer de 27. Juni 1941 zu Warschau an och do den 13. Mäerz 1996 gestuerwen, war e polnesche Filmregisseur an Dréibuchauteur. Hie gouf international bekannt fir seng Filmzyklen Dekalog an Trois couleurs.
Sainte-Croix-du-Verdon
Sainte-Croix-du-Verdon ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Jean Bürlesk
De Jean Bürlesk, gebuer als Jean Beurlet de 15. Mäerz 1992 an der Stad Lëtzebuerg, ass e lëtzebuergesche Schrëftsteller.
Auszeechnungen
2013 krut de Jean Beurlet den éischte Präis an der Kategorie "Jugend" beim Nationale Literaturconcours fir d'Theaterstéck Eine herrliche Frau.
L'Échelle
L'Échelle ass eng franséisch Gemeng an den Ardennen an der Regioun Grand Est.
Peter Alexander
Hie war virun allem an den 1960er, 1970er an 1980er Joren ee vun de populäersten an Éisträich an an Däitschland a sengem Beräich.
Rubus fuscus
D'Rubus fuscus ass eng Planzenaart aus der Gattung Rubus an der Famill vun de Rosaceae. ,
D'Verbreedungsgebitt vun der Aart läit an der Belsch, zu Lëtzebuerg, a Groussbritannien, an Däitschland an an Holland.
Lisa Wengler
D'Lisa Wengler, gebuer de 25. Mee 1992, ass eng lëtzebuergesch Foussballspillerin. Si spillt fir den däitschen FC Bitburg.
Vun 2013 bis 2017 huet d'Wengler véiermol an der lëtzebuergescher Dammefoussballnationalekipp gespillt.
Melinda Tanner
D'Melinda Tanner, gebuer de 5. Oktober 1946 zu Los Angeles am Bundesstaat Kalifornien, ass eng US-amerikanesch Theater-, Film- an Televisiounschauspillerin.
Si huet hir Schauspillercarrière op Theaterbün ugefaangen. Hir bekannt Theaterrolle sinn am Stéck Oklahoma! (2008, als Aunt Eller) an am Stéck My Fair Lady (2012, als Mamm vum Higgins).
Zanter den 2000er Jore spillt si aktiv an den Tëleesproduktiounen. D'Tanner ass bekannt mat der Roll als Sr. Mary Brendan an der Tëleesadaptatioun vum bekannten Off-Broadway-Musical Nunsense (2016).
Pál Benkő
De Pál Benkő [], FIDE-Bezeechnung Pal Benko, gebuer de 15. Juli 1928 zu Amiens a gestuerwen de 26. August 2019 zu Budapest, war en ungaresche Schachgroussmeeschter.
Seng maximal erreecht Elo-Zuel louch bei 2530 (1973).
Yvon Reinard
Den Yvon Reinard, gebuer den 23. Juli 1956, ass e lëtzebuergesche Moler an Zeechner. Hien huet zu Paräis bei der Union centrale des arts décoratifs Bannenarchitektur an Design studéiert.
Pál Benkő
1948 hat hien d'ungaresch Schachmeeschterschaft gewonnen. De Weltschachbond FIDE huet hien 1958 zum Schachgroussmeeschter ernannt.
Saint-Laurent-du-Verdon
Saint-Laurent-du-Verdon ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Steinbach (Haut-Rhin)
Steinbach ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Guillaume Joseph Dupaix
De Guillaume Joseph Dupaix, alias Guillermo Dupaix, gebuer den 22. Januar 1746 zu Vielsalm (deemools am Herzogtum Lëtzebuerg) a gestuerwen 1818 a Mexiko, war e lëtzebuergeschen Archeolog an Entdeckungsreesenden, deen als Pionéier vun der prekolumbianescher Archeologie a Mexiko gëllt.
Laurent Schley
De Laurent Schley, gebuer den 8. Juni 1973 an der Stad Lëtzebuerg, ass e lëtzebuergeschen Zoolog.
Guillaume Joseph Dupaix
Hien huet seng Carrière an der spuenescher Arméi gemaach. Seng Mamm ass bei senger Gebuert gestuerwen a säi Papp huet sech nees bestuet an ass mat der Famill op Fréiseng geplënnert. De Guillaume Dupaix ass 1767 mat 21 Joer a Spuenien an d'Arméi gaangen. 1784 gouf hien teniente (Lieutenant) a 1790 Capitaine. Hien ass 1791 a Neispuenien gaangen a sollt déi lescht 27 Joer vu sengem Liewen a Mexiko verbréngen.
Nodeems hien 1801 mat 55 Joer pensionéiert gouf, huet de Vize-Kinnek José de Iturrigaray hien am Oktober 1804 beoptragt, tëschent 1805 an 1809 dräi kinneklech archeologesch Expeditiounen ze féieren, fir antik Monumenter a Skulpturen an Neispuenien ze dokumentéieren. Den Dupaix ass Auteur vun engem ëmfangräichen archeologesche Wierk.
Laurent Schley
De Laurent Schley huet säi Premièresexamen 1992 am Athenäum gemaach. Duerno huet hie Biologie a Biochimie op der Keele University (B.Sc. 1995) an Naturschutzbiologie op der University of Kent (M.Sc. 1996) studéiert. Op der University of Sussex (Brighton) huet hie säin Doktorat am Beräich vun der Wëldbiologie gemaach (1997-2001). 1997 huet de Laurent Schley « Conservation Assistant » am Surrey Wildlife Trust vu Pirbright geschafft. Vun Dezember 1999 bis Mee 2000 war hie bei der Fondatioun Hëllef fir d'Natur an am Juni 2000 krut hien eng Plaz am Service de la conservation de la nature vun der Forstverwaltung, déi an der Tëschenzäit Naturverwaltung (Administration de la nature et des forêts) heescht, a war bis 2010 am Naturschutz aktiv. Vun 2010 bis 2012 war hien zoustänneg fir de Beräich vun der Juegd. Zanter dem 1. Januar 2013 ass de Laurent Schley «Directeur adjoint» vun der Naturverwaltung. Dem Laurent Schley seng wëssenschaftlech Recherche konzentréiert sech speziell op d'Mamendéieren an d'Amphibien. Hien ass den Auteur vun enger ganzer Rei vun zoologeschen Artikelen an ass zanter 1997 wëssenschaftleche Mataarbechter vum Nationalmusée fir Naturgeschicht. Zanter 1984 ass hie Member vun der Lëtzebuerger Natur- a Vulleschutzliga, déi haut natur&ëmwelt heescht a zanter 1998 vun der Société des naturalistes luxembourgeois (SNL) (Kommiteesmember zanter 2000 a Member vum Redaktiounskommitee vum SNL-Bulletin). Zanter 2001 ass hien och Member vun der Deutsche Gesellschaft für Säugetierkunde, an zanter 2006 vun der Association des Biologistes Luxembourgeois (ABiol). Zanter 2017 ass de Laurent Schley Member vun der Large Carnivore Initiative for Europe, engem Grupp vun Experten am Kader vun der Aarteschutzkommissioun vun der Weltnaturschutzunioun (IUCN). 2018 huet de Laurent Schley zesumme mam Jan Herr d'Buch « Säugetiere Luxemburgs » rausbruecht, an 2019 déi franséisch Versioun « Les mammifères du Luxembourg », wat dem verstuerwene grénge Politiker Camille Gira dedicacéiert ass. Zesumme mam Anthony Mitchell-Jones, dem Johan Thissen an der Svetlana Miteva huet de Laurent Schley 2018 eng europäesch Fondatioun (European Mammal Foundation) gegrënnt, déi sech fir d'Kartographie an de Schutz vun de Mamendéieren asetzt. Hien ass Sekretär vun där Fondatioun a Member vum « Steering Group » vum Projet « European Mammals on Maps 2 ». De Laurent Schley ass den Initiator vun der Allianz vun Humanisten, Atheisten an Agnostiker (AHA Lëtzebuerg a.s.b.l.), déi am Joer 2010 gegrënnt gouf an déi hie bis den 10. Mee 2019 presidéiert huet. Hien ass zanterhier Éierepresident.
Sainte-Alauzie
Sainte-Alauzie ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2017 huet Sainte-Alauzie mat Castelnau-Montratier fusionéiert fir déi nei Gemeng Castelnau Montratier-Sainte Alauzie ze bilden, an ass zanterhier eng delegéiert Gemeng vun där Gemeng.
Mesnil-Domqueur
Mesnil-Domqueur ass eng franséisch Gemeng am Departement Somme an der Regioun Hauts-de-France.
Liu Gang
De Liu Gang (Chineesesch: 刘刚, Liú Gāng), gebuer den 30. Januar 1961 zu Liaoyuan, ass e chineesesche Mathematiker, Physiker an Dissident.
Mouflers
Mouflers ass eng franséisch Gemeng am Departement Somme an der Regioun Hauts-de-France.
Eva Ahnert-Rohlfs
D'Eva Ahnert-Rohlfs, gebuer als Eva Rohlfs, den 11. August 1912 zu Coburg a gestuerwen den 9. Mäerz 1954 zu Sonneberg, war eng däitsch Astronomin.
D'Eva Rohlfs ass an der fréierer thüringescher Residenzstad Coburg opgewues. Nom Abitur huet si vun 1931 bis 1933 zu Würzburg, zu München an zu Kiel studéiert. No laanger Ënnerbriechung huet si wärend dem Zweete Weltkrich hire Studium op der Universitéit Göttingen 1942 nees opgeholl. 1945 goung si als wëssenschaftlech Mataarbechterin an den Observatoire Sonneberg, vu wou aus net nëmmen de Stärenhimmel, mä och déi nëmme 25 Kilometer wäit ewech leiend Veste Coburg gutt z'observéieren ass. Als Assistentin vum Cuno Hoffmeister, deen Direkter vum Observatoire war an ausserdeem och nach Professer zu Jena war, huet si 1951 op der Friedrich-Schiller-Universitéit op dem Gebitt vun der Astrophysik promovéiert. 1952 gouf si mam Paul Ahnert bestuet, deen och als Astronom zu Sonneberg geschafft huet. Den Erfolleg vun hirer wëssenschaftlecher Aarbecht an hirem perséinleche Gléck gouf duerch déi däitsch Deelung behënnert an hir Heemechtsstad Coburg war Ufank der 1950er Joer fir si net méi z'erreechen. D'Eva Ahnert-Rohlfs ass am 42. Liewensjoer un de Follge vun enger onglécklecher Gebuert gestuerwen.
Paris brûle-t-il? (Film)
Paris brûle-t-il? ass e franséisch-amerikanesche Film vum René Clément aus dem Joer 1966 no engem Buch vum Larry Collins an Dominique Lapierre.
Ëm wat geet et am Film?
De Film erzielt d'Liberatioun vu Paräis am August 1944.
Pitty Scheer
De Pitty Scheer, gebuer de 7. Dezember 1925 an der Stad Lëtzebuerg a gestuerwen de 17. Mäerz 1997 zu Palma de Mallorca, war e lëtzebuergesche Vëlossportler an Olympionik.
Hien huet Lëtzebuerg op den Olympesche Summerspiller 1948 zu London vertrueden. ,
Tony Kellen
Den Tony Kellen, gebuer als Peter Johann Anton Kellen de 26. Januar 1869 zu Lëtzebuerg a gestuerwen am Abrëll 1948, war e lëtzebuergusche Schrëftsteller, Iwwersetzer a Journalist.
Hien huet no sengem Studium zu Paräis vun 1892 bis 1895 zu Stroossbuerg gelieft wou en an der Redaktioun vun der Zeitung "Elsässer Journal und Niederrheinischer Courrier" geschafft huet. Duerno huet e bis 1917 zu Essen a verschiddene Funktioune geschafft, ë.a. als Redakter vun der kathoulescher "Essener Volkszeitung". Vu Mee 1917 bis zu sengem Doud huet en zu Hohenheim bei Stuttgart gelieft, wou e literaresche Beirat vun der "Franckh'scher Verlagsbuchhandlung" a Matarbechter vum Kosmos-Verlag war.
Hien huet reegelméisseg an däitschen an och a franséischen a lëtzebuergeschen Zäitschrëften an Zeitungen iwwer Lëtzebuerg geschriwwen.
Vivi Bach
D'Vivi Bach, gebuer als Vivi Bak den 3. September 1939 zu Kopenhagen a gestuerwen den 22. Abrëll 2013 op Ibiza, war eng dänesch Sängerin, Schauspillerin an TV-Moderatorin.
D'Vivi Bach war zanter 1965 mam Schauspiller Dietmar Schönherr bestuet.
Zesumme mam Dietmar Schönherr huet si an Däitschland d'TV-Spillshow Wünsch dir was moderéiert.
Marco Misciagna
Den Marco Misciagna (Italieenesch:ˈmarko miʃʃaɲɲa), gebuer den 5. Februar 1984 zu Bari, ass en Italieenesch Violonist, Braatschist a Musekspedagog.
Carrière
De Marco Misciagna huet am Alter vu 15 Joer als Gei a Viola am N.Piccinni Conservatoire zu Bari ofgeschloss a spéider den Diplom op der National Academy of Santa Cecilia zu Roum kritt. Hie studéiert mam Corrado Romano a mam Đorđe Trkulja (fréier éischt Gei vum Zagreb Quartett). Hien huet weider mam Salvatore Accardo an der Accademia Stauffer zu Cremona studéiert, beim Boris Belkin a mam Jury Bashmet op der Accademia Chigiana zu Siena, wou hien zwee Éierendiplomer ausgezeechent krut an zweemol de Monte dei Paschi di Siena Präis gewonnen huet, als beschte Violonist a beschte Violaspiller an der Schoul (éischte Kéier an der Geschicht vun der Akademie).
De Marco Misciagna war zanter e puer Joer Solist beim Sträichorchester vu Malaga a war Gaascht a grousse Concertssäll an internationalen Orchesteren.
Hien ass Éiereprofesser am S.Rachmaninov Staatskonservatoire zu Tambow, der Far East Academy of Arts zu Wladiwostok (Russland), dem Institut Supérieur de Musique de Sousse (University of Sousse, Tunesien), der Estaban Salas Conservatory zu Santiago de Cuba, der Pettman National Junior Academy of Music (Auckland, Neiséiland), Komitas State Conservatory of Yerevan (Armenien).
Am Joer 2018 krut hien d'Goldmedail vum Vizepremier Minister vun der Ukraine fir d'Feier vum 150. Anniversaire vum Kiew Opera House.
Saint-Martin-de-Brômes
Saint-Martin-de-Brômes ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Konsum
Ënner Konsum (Latäin consumere „verbrauchen“) versteht een am allgemenge Sënn de Verbrauch oder d'Consommatioun vu Gidder. Ët ass e gréissert Konzept aus der Ekonomie a gëtt a ville Beräicher vun de Sozialwëssenschafte studéiert.
15. a 16. Joerhonnert
Eng Konsumgesellschaft entwéckelt sech fir d'éischt an England am 15. Joerhonnert. Ënner anerem nom Entstoe vun neien Drocktechnologien a wéinst dem Handel mat Kotteng, ass de Konsum do staark eropgaangen. Eng Konsumgesellschaft gëtt doduerch ausgemaach, datt d'Mënschen do net nëmme méi dat consomméieren a kafen, wat se fir z'iwwerliewe brauchen, mee och déi "schéi" Saache vum Liewen.
18. Joerhonnert
Am 18. Joerhonnert huet sech d'Bevëlkerung dat, wat se net selwer hierstelle konnten, um Maart kaf. Et gouf keng fest Präisser, et gouf gehandelt. Luxusgidder, wéi Gewierzer a wäertvoll Stëfter goufe bis dohin nëmme vum Adel als Prestigeobjet kaf. Mat der Zäit huet d'Biergertum sech emanzipéiert an u Kafkraaft gewonnen. De Fokus ass deemno vum Bedarf op de Wonsch eriwwer gaangen. Et gouf consomméiert, fir eppes duerzestellen. A Groussbritannien ass d'Industrie am 18. Joerhonnert gewuess, a méi Aarbechtsplaze goufe kreéiert. Wéinst der domat verbonnener Hausse vum Akommes vum Biergertum, ass d'Nofro u Massensverbrauchsgidder, wéi zum Beispill Téi, Béier, Seef geklommen. Moudejournalle sinn deemools fir d'éischt opgedaucht a sinn zum erfollegräichste Kommunikatiounsmedium fir d'Konsumgesellschaft ginn. Déi Journallen hunn och d'Bedierfnes nom Konsum gefërdert. Nieft Groussbritannien goufen och Frankräich, Däitschland an Holland vun dëser Revolutioun beaflosst.
19. Joerhonnert
Eng Innovatioun an der Mëtt vum 19. Joerhonnert war d'Plakatsail. Se huet vill Plaz fir Reklamme gebueden a war e wichtegt Mëttel fir d'Héije vum Akommes. Duerch d'Entwécklung vu Reklammen an Zeitungen, Zäitschrëften an der Entwécklung vun der Vitrinn gouf de Konsum andauernd erhéicht. Duerch d'Industrialiséierung an Europa an Nordamerika si komplex Produktiouns-, Transport- an Informatiounsnetzwierker entstanen. Um Enn vum 19. Joerhonnert goufen déi éischt Konsumhaiser gebaut, déi duerch fest Präisser ausgemaach goufen. Duerch déi gréisser Offer sinn d'Konsumentewënsch an d'Konsumloscht gewuess.
20. an Ufank vum 21. Joerhonnert
D'Wirtschaftswonner an den domat verbonnene Massekonsum huet mam Opbau nom Zweete Weltkrich ugefaangen. Aus den uewe genannte Luxusgidder ass Massewuer ginn. Och koumen an den 1950er Joren international Gidder op de Maart an d'Globaliséierung vum Konsum huet ugefaangen. An den 1960er Joren ass de Maart fir elektresch Apparater explodéiert, an den 1970 dee fir Miwwelen aus Plastik, kostbar Réistoffer an Energiedréier. An den 1980er huet sech dunn eng Aart Luxussucht entwéckelt. Räichtum a Schéinheet sinn ëmmer méi wichteg ginn. Duerch de World Wide Web ass eng nei an innovativ Dimensioun vum Konsum entstanen. Duerch den Internet war et nämlech méiglech direkt beim Produzent an anere Länner ze bestellen. Konsum ass also zu enger Aart Fräizäitbeschäftegung vu ville Mënsche ginn.
Eng weider, aktuell Tendenz ass d'Politiséierung vum Konsum. Verschidden Entreprisë versichen hier Produiten ëm eng politesch Dimensioun ze ergänzen a se opzewäerten (Greenwashing). Dacks sinn et d'Medien, déi op d'politesch Follge vun engem bestëmmte Konsumverhalen opmierksam maachen.
Vill Studie betounen d'Wierkung vum globale Konsum op de Klimawandel. D'Worldwatch Institute huet am Bericht zur Lag vun der Welt 2010 (State of the World Report 2010) drop opmierksam gemaach, datt de weltwäite Konsum "Klimakiller Nummer Eent" wier. Wann déi ganz Bevëlkerung vun der Äerd beispillsweis sou liewe géif wéi en US-Amerikaner, kéint de Planéit nëmme ronn 1,4 Milliarde Mënschen ernieren.
Ekologesche Standpunkt
An der Ekologie bedeit de Konsum d'Opnam oder d'Verwendung vun natierleche Ressourcë vun engem Organismus. De Konsum bedeit meeschtens ëmmer d'Opkomme vun Offäll. Wa vill Organismen op der selwechter Plaz consomméieren, da sammele sech d'Offäll an dem jeeweilegen Ekosystem. Déi Offäll kënnen dann heiansdo d'Ressourcë fir een oder méi aner Organisme sinn. Am Fall wou dëse biogeocheemeschen Zyklus gestéiert gëtt, dauchen ekologesch Problemer op, déi den Abroch oder den Desequiliber vum Ekosystem als Folleg hunn.
Soziologesche Standpunkt
D'Soziologie betruecht de Konsum als e grondleeënden Akt vum Liewen an der Gesellschaft, besonnesch am Kontext vun der Konsumgesellschaft. Se studéiert de Konsum aus engem méiglecherweis net finanzielle Bléckwénkel, ënner anerem studéiert se d'Motivatioun vum Konsum, d'Aflëss, d'Benotze vu Wueren a Servicer an hir symbolesch Roll.
Philosophesche Standpunkt
D'Philosophie stellt sech besonnesch d'Fro vum Konsum aus enger moralescher Siicht.
Déi meescht grouss Reliounen hunn eng relativ kritesch Positioun zum Konsum. Si si géint de Materialismus dee vum Massekonsum gefërdert gëtt. An hiren Ae gëtt de Mënsch nämlech doduerch vun aneren, méi wichtege Wäerter ofgelenkt.
D'Accusatioun géint de Konsum
Een Argument géint de Konsum ass, datt säi Fortschrëtt an den Industrielänner zur Kreatioun vun enger "Konsumgesellschaft" geféiert hätt.
Aus dëser Perspektiv steet ënner dem Begrëff Konsum eng kritesch Visioun vun der moderner kapitalistescher Gesellschaft. Kuerzfristeg géif dëse Begrëff den "Image" an de Besëtz zu neie Wäerter erhiewen, op Käschte vum Mënsch selwer, vu soziale Bezéiungen a vun der Ekologie.
Kritik un der Konsumgesellschaft
Fir Auteure wéi de Jean Baudrillard ass d'Konsumgesellschaft eng sozial a wirtschaftlech Uerdnung, déi op der systematescher Stimulatioun vum Wonsch berout, an ëmmer méi grousse Quantitéite Gidder oder Servicer ze kafen.
Dofir géifen d'Wuere sou hiergestallt ginn, datt se ganz spezifesch dozou tendéiere géifen, manner laang ze halen (geplangt Obsoleszenz). De Verkaf vun der Wuer géif dann ugereizt ginn duerch Efforten an der Promotioun, an dem Beräich vun de Reklammen oder duerch d'iwwerméisseg Loyalitéit vum Client.
Souzesoen hätt d'Offer d'Demande an d'Moral dominéiert.
D'Verdeedegung vum Konsum
Eng Achs vun der Verdeedegung gräift op d'Iddi zeréck, datt de Konsum een Deel vun der natierlecher an inevitabeler Evolutioun wier, déi souwuel aus dem technesche Fortschrëtt, wéi och aus den zouhuelenden Wuelstand resultéiert.
Aus mikroekonomescher Sicht, behaapt d'Verdeedegung vum Konsum, datt säin Zouhuelen d'Fruucht vum natierleche Wonsch no materiellem Wuelbefanne vu jidderengem ass.
D'Verdeedegung vum Konsum berout och op der Iddi, datt dës individuell Decisioun, déi am Prinzip egoistesch no dem an der Konsumsoziologie benotzten Begrëff ass, zu enger allgemenger Beräicherung vun der Gesellschaft féiert.
Konsum schaaft an erhält Jobs, Erhéijung vum Liewensstandard, Innovatioun a mënschlech Kreativitéit etc. Aus dëser Perspektiv si Phenomeener, déi vun der klassescher Moral verurteelt ginn, wéi Verschwendung, Iwwerflëssegkeet, Vergänglechkeet, Ausbeutung a Redundanz, tatsächlech Motore vun der wirtschaftlecher Entwécklung an Innovatioun.
Aus moralescher Sicht, wär d'Sich no dem Iwwerflëssegen esouguer eng vun den Eegenschaften, déi de Mënsch vum Déier, begrenzt a sengen Erwaardungen, Bedürfnisser a Wënsch, ënnerscheeden géif.
Beweegungen zur Rationaliséierung vun de Konsumpraktiken
Et ginn och Beweegungen, déi versichen, d'Konsumpraktiken ze änneren: fairen Handel, kollaborative Konsum, Gruppenakeef vu Geméis beim Bauer etc.
Am gréisseren Ëmfang falen och Moossnamen zur Fërderung vu Bioproduiten, vum Tri vun Offäll a vum manner ëmweltschiedleche Verkéier an dës Kategorie. Mir schwätzen an dësem Fall vu responsabelem Konsum, bei dem d'Auswierkungen op den Ekosystem manner bedeitend sinn.
Konsum zu Lëtzebuerg
Zu Lëtzebuerg ginn am Duerchschnëtt 58.752 € pro Haushalt a Joer fir Konsum ausginn, wouvu 35 % fir Stroum, Gas an aner Brennstoffer ausgi gëtt. Fir den Transport gëtt och em déi 14 % ausginn. Ausserdeem sinn d'Ausgabe fir Iessen, Hotel an Restaurant, souwéi Kultur relativ héich. Awunner vu Lëtzebuerg mussen och wéineg Geld an Ausbildung a Gesondheet investéieren (zesummen nëmmen 3% vun de Gesamtausgaben). Et stellt een och fest, datt méi räich Stéit a méi grousse Prozentsaz vun hirem Geld a Restauranten, Kultur an den Entretie vun hirem Haus investéieren. Woubäi méi aarm Stéit méi fir Stroum, Iessen an Kommunikatioun ausgi mussen, an dofir manner konsuméiere kënnen. Ënnert de privaten Ausgabe gi vill Sue fir Reesen (1300 € am Joer), fir de Gaart an Hausdéieren (950 € pro Joer) a fir informatesch Geräter (500 €) ausginn.
Am europäesche Verglach ass Lëtzebuerg dat 3. deierst Land, wat Akafe goe betrëfft. Am Duerchschnëtt sinn d'Präisser ëm 31 % méi deier wéi am Rescht vun der EU. Besonnesch Iessen, mee och Kleeder si méi deier. Dofir sinn alkoholescht Gedrénks, Tubak an Schong méi bëlleg. Nëmmen Éisträich an Dänemark hunn an der EU méi héich Präisser wéi Lëtzebuerg.
Depardieu
Depardieu ass de Familljennumm vun ë. a. follgende Persounen:
Tariq Aziz
Den Tariq Aziz (arabesch: طارق عزيز; Syresch: ܜܪܩ ܥܙܝܙ, och als Tareq Mikhail Aziz, Tarik Mikhail Asis oder Tarek Aziz transkribéiert, fir richteg Tariq Mikhail Youhanna), gebuer den 28. Abrëll 1936 oder den 1. Juli 1936 zu Mosul oder zu Tel Keppe, a gestuerwen de 5. Juni 2015 zu Nasiriya , war en irakesche Politiker.
Hie war vun 1983 bis 1991 Ausseminister an zousätzlech vun 1979 bis 2003 Vizepremierminister vun Irak. Hie war jorelaang en enke Conseiller vum President Saddam Hussein, deen en zënter der Universitéit, wou hien Englesch studéiert hat, kannt huet.
Hie war Member vun der Baath-Partei, fir déi en ë. a. an den 1960er Jore Chefredakter vun hirer Parteizeitung war.
Gamma
De Gamma (griichescht Neutrum, Majuskel Γ, Minuskel γ) ass den 3. Buschtaf vum griicheschen Alphabet an hat virun der Aféierung vun den arabeschen Zifferen den numeresche Wäert vun 3.
Geoffrey Cantor (Schauspiller)
Den Geoffrey Paul "Geoff" Cantor ass en US-amerikanesche Filmschauspiller a Synchronspriecher. Hien huet seng Carrière 1987 ugefaangen.
Hie gouf mat der Roll als Mitchell Ellison an de Marvel-Cinematic-Universe-Tëleesserien Daredevil a The Punisher bekannt. ,
Saint-Cernin (Lot)
Saint-Cernin ass eng franséisch Uertschaft a fréier Gemeng am Departement Lot, an der Regioun Occitanie.
René Schneider
De René Schneider oder Neggy Schneider, gebuer den 20. Abrëll 1938 ass e fréiere lëtzebuergesche Foussballspiller an - trainer.
Saint-Cernin (Lot)
Den 1. Januar 2016 huet Saint-Cernin mat Saint-Martin-de-Vers fusionéiert fir déi nei Gemeng Les Pechs du Vers ze bilden, an ass zanterhier eng delegéiert Gemeng vun där Gemeng.
Quinson
Quinson ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
René Schneider
Tëscht dem 17. Juni 1959 am 23. Oktober 1966	 huet de René Schneider 29 Matcher fir déi lëtzebuergesch Foussballnationalekipp gespillt an dobäi 1 Gol geschoss.
No senger Carrière als Spiller war hie Foussballtrainer beim Red Star Märel, Daring Iechternach, CS Uewerkuer, Marisca Miersch a beim Progrès Nidderkuer.
Estrebay
Wéi 2011 de Parc naturel régional des Ardennes entstanen ass, war Estrebay eng vun de Grënnungsgemengen.
NGC 5371
Den NGC 5371 ass eng Balkespiralgalaxis mat engem hellen aktive Kär. Si steet am Stärebild Canes Venatici (Juegdhënn) an huet eng Gréisst vu 4 × 3 Bouminutten bei enger Hellegkeet vun 10,6 mag. D'Distanz vum NGC 5371 bis bei eis gëtt op zirka 110 Millioune Liichtjoer geschat bei engem Duerchmiesser vun 130.000 Liichtjoer.
Den Objet gouf de 14. Januar 1788 vum Wilhelm Herschel entdeckt. Den NGC 5371 gëtt och als NGC 5390 gefouert, well si eng vun de wéinegen iertemlechen Duebelnotéierungen am NGC-Katalog ass. .
Viz
Viz ass e Gedrénks dat aus gegäertem Uebst gemaach gëtt, an deemno e Synonym fir Wäin, wann et ëm anert Uebst wéi Drauwe geet.
Donieft gëtt mat "Viz" och alt gewéinleche Jus, meeschtens vun Äppel an/oder Biere bezeechent.
Joseph Kauffman
De Joseph Kauffman, gebuer den 11. Juni 1907 an der Stad Lëtzebuerg, gestuerwen de 5. Abrëll 1988 an der Eecher Klinick, war e lëtzebuergesche Jurist a Banquier. Vun 1938 bis 1939 war hie President vun der Conférence du jeune barreau de Luxembourg.
Hie gouf de 14. Juni 1961 Member vum Staatsrot. Den 29. September 1978 gouf hie Vizepresident vun deem Gremium an ass dat bis zu senger Demissioun den 11. Juni 1979 - hien hat d'Alterslimit erreecht - bliwwen.
De Joseph Kauffman war de Jong vum Politiker, Staatsminister a President vum Staatsrot Léon Kauffman (1869-1952).
Toi, le venin
Toi, le venin ass franséische Film vum Schauspiller a Regisseur Robert Hossein aus dem Joer 1958.
Déi zwou Schauspillerinnen déi Sëschteren am Film spillen, sinn och am richtege Liewen Sëschteren d'Marina Vlady an d'Odile Versois.